Diari Oficial de la Generalitat Valenciana


Sumari del DOGV 9892, del 15-07-2024 (2024/6991)

RESOLUCIÓ de 9 de juliol de 2024, del Rectorat, per la qual es convoquen proves selectives d’accés al grup A (subgrup A1), pel torn lliure, sector d’administració general, escala de tècnics de gestió, d’aquesta universitat.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9892

Data del DOGV
:   15-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6991

CVE
:   VYPT-Q-5268-8593

Data del document
:   09-07-2024

Organisme emissor
:   Universitat de València

Tipus de document
:   Resolució

Aquest rectorat, fent ús de les competències que li atribueix l’article 50, en relació amb l’article 3.2 de la Llei orgànica 2/2023, de 22 de març, del sistema universitari, el Reial decret legislatiu 5/2015, de 30 d’octubre, pel qual s’aprova el text refós de la Llei de l'Estatut Bàsic de l'Empleat Públic, d’acord amb el que estableix l’article 190 dels Estatuts de la Universitat de València, la Llei 4/2021, de 16 d’abril, de la funció pública valenciana i el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, acorda convocar proves selectives d’accés al grup A (subgrup A1), pel torn lliure, sector d’administració general, escala de tècnics de gestió de la Universitat de València, de conformitat amb les següents

Bases de la convocatòria

Primera. Normes generals

1.1 Aquesta convocatòria té per objecte la selecció de personal per a cobrir 7 llocs vacants del grup A (subgrup A1), pel torn lliure, sector d’administració general, escala de tècnics de gestió, 4 d’aquests mitjançant el sistema d’oposició i 3 mitjançant el sistema de concurs oposició. (Oferta d’ocupació pública UVEG: 2021, 2022 i 2023).

1.2 En compliment de l’article 64 de la Llei 4/2021, de 16 d’abril, de la funció pública valenciana, es convoca també, dins del torn lliure, un torn per a persones amb discapacitat, en el qual s’ofereix 1 lloc vacant mitjançant el sistema d’oposició. Si el lloc no s’ocupa pel torn de persones amb discapacitat, s’acumularà al torn general pel sistema d’oposició.

1.3 El procés selectiu pel sistema d’oposició consistirà, sols, en la realització dels exercicis establerts en l’annex I d’aquesta convocatòria.

El procés selectiu pel sistema de concurs oposició estarà integrat per les esmentades proves, més les valoracions i les puntuacions que figuren en l’annex I, en l’apartat de la fase de concurs.

Els exercicis seran únics i simultanis per als dos sistemes (oposició i concurs oposició).

El temari que ha de regir aquestes proves (tant per al sistema d’oposició, com per al sistema de concurs oposició) figura en els annexos II, III i IV.

1.4 L’adjudicació dels llocs a les persones aspirants que superen aquest procés selectiu s’efectuarà d’acord al següent ordre (sempre que reunisquen els requisits determinats per a cada lloc en la relació de llocs de treball):

Primerament, s’ordenarà a les persones aprovades en la fase d’oposició per ordre de puntuació i s’adjudicaran els primers 4 llocs. Igualment es procedirà amb el lloc del sistema d’oposició ofert per al torn de persones amb discapacitat.

Seguidament, es desenvoluparà la fase de concurs amb aquelles persones que, havent superat la fase d’oposició, no hagen obtingut lloc pel sistema d’oposició. En aquest cas, l’adjudicació dels llocs s’efectuarà d’acord amb l’ordre de puntuació obtingut en el concurs oposició (fase d’oposició, més fase de concurs) fins a cobrir els 3 llocs restants.

1.5 D’acord amb el que preveu l’article 91 de la Llei orgànica 2/2023, de 22 de març, del sistema universitari, aquesta convocatòria es publicarà en el *Diari Oficial de la Generalitat Valenciana*  (DOGV) i en el *Boletín Oficial del Estado*  (BOE). Aquesta última publicació és la que s’ha de prendre com a referència a l’efecte del còmput de terminis per a la presentació de sol·licituds de participació. La resta de resolucions administratives derivades d’aquesta convocatòria es publicaran únicament en el *Diari Oficial de la Generalitat Valenciana*  (DOGV).

1.6 De conformitat amb el que es disposa en l’apartat f) de l’article 61.2 de la Llei 4/2021, de 16 d’abril, de la Generalitat, de la funció pública valenciana, la distribució percentual dels dos sexes en l’escala de tècnics de gestió és d’un 70,8% de dones i d’un 29,2% d’homes.

Segona. Requisits de les persones aspirants

2.1 Per a ser admeses en aquestes proves selectives, les persones aspirants han de reunir els requisits següents:

2.1.1 Tenir la nacionalitat espanyola o la d’algun estat membre de la Unió Europea, o ser nacional d’algun estat en el qual s’aplique la lliure circulació de treballadors o treballadores en virtut de tractats internacionals establerts per la Unió Europea i ratificats per Espanya.

Igualment, poden participar-hi els cònjuges dels espanyols i dels nacionals d’altres estats membres de la Unió Europea, qualsevol que siga la seua nacionalitat, sempre que no estiguen separats de dret i els seus descendents, i els del seu cònjuge, sempre que no estiguen separats de dret, siguen menors de 21 anys o majors d’aquesta edat dependents.

2.1.2 Haver complit setze anys i no excedir, si és el cas, l’edat màxima de jubilació forçosa o de qualsevol altra que es puga establir per llei.

2.1.3 Estar en possessió del títol de grau universitari, llicenciatura, enginyeria superior, arquitectura superior o titulació equivalent, o estar en condicions d’obtenir-lo abans que acabe el termini de presentació de sol·licituds de participació.

En el cas de titulacions obtingudes a l’estranger, la persona aspirant haurà d’estar en possessió de la credencial que certifica la seua homologació.

2.1.4 Posseir el certificat acreditatiu de coneixements de valencià del nivell C1, expedit per la Junta Qualificadora de Coneixements de Valencià (JQCV) de la Generalitat Valenciana o pel Servei de Llengües i Política Lingüística de la Universitat de València, o posseir els certificats, títols o diplomes, convalidats segons el que estableix l’ACGUV 66/2018, pel qual s’estableixen els certificats de coneixements de valencià que expedeix el Servei de Llengües i Política Lingüística de la Universitat de València i les equivalències d’altres títols, diplomes i certificats.

Es pot consultar l’Acord (ACGUV 66/2018) en aquest enllaç:

<https://www.uv.es/sgeneral/Reglamentacio/Doc/Estudis/C80.pdf>

2.1.5 Posseir les capacitats i aptituds físiques i psíquiques necessàries per a l’acompliment de les funcions o tasques corresponents als llocs convocats.

2.1.6 No haver sigut separat del servei com a personal funcionari de carrera ni haver-se revocat el seu nomenament com a personal funcionari interí, amb caràcter ferm, mitjançant procediment disciplinari de cap administració pública, organisme públic, consorci, universitat pública o òrgan constitucional o estatutari, ni trobar-se inhabilitat per sentència ferma per a l’exercici de qualssevol funcions públiques o d’aquelles pròpies dels llocs de treball de l’escala objecte de la convocatòria.

En el cas de persones nacionals d’altres estats, no trobar-se inhabilitat o en situació equivalent, ni haver sigut sotmès a sanció disciplinària o equivalent que impedisca l’accés a l’ocupació pública en els mateixos termes en el seu estat.

2.2 Cal reunir els requisits per a l’admissió en aquestes proves, recollits en l’apartat 2.1, en el moment de la finalització del termini de presentació de sol·licituds de participació i mantenir-los durant tot el procés selectiu fins al moment de la presa de possessió.

2.3 En el moment de presentar la sol·licitud de participació, només s’exigirà una declaració expressa i formal que es reuneixen els requisits que estableixen els subapartats 2.1.1 al 2.1.6 d’aquesta convocatòria; aquests s’hauran d’acreditar posteriorment en cas d’aprovar el procés selectiu.

2.4 En la sol·licitud de participació les persones aspirants hauran d’indicar el perfil pel qual desitgen participar: perfil gestió administrativa o perfil gestió econòmica comptable.

2.5 No podrà participar en aquest procediment selectiu el personal que ja forme part de l’escala objecte d’aquesta convocatòria en la Universitat de València.

Tercera. Presentació de sol·licituds de participació

3.1 Les persones que desitgen prendre part en aquest procés selectiu hauran d’emplenar el formulari electrònic de participació que estarà operatiu a partir de l’endemà de la publicació de la convocatòria en el *Boletín Oficial del Estado*  (BOE), en la seu electrònica de la Universitat de València (Seu electrònica):

<https://www.uv.es/seu-electronica/ca/electronica-uv.html>

A continuació, en el llistat de «Tràmits» s’ha de clicar en l’apartat de «Personal d’administració i serveis». Seguidament, s’ha de clicar en l’apartat «Convocatòries de personal», elegir la convocatòria corresponent i clicar en «Accedir al procediment». A partir d’ací s’obri el procés d’inscripció.

En aquest entorn es realitzaran tots els tràmits de presentació de la sol·licitud de participació i l’aportació de documents.

Per a emplenar les sol·licituds la Universitat té disponible una guia amb instruccions per a emplenar el formulari electrònic i adjuntar degudament la documentació requerida en el següent enllaç:

<https://www.uv.es/pas/nuevaWEB/manual_usuarioPAS_GENERADOR_cat.pdf>

Les sol·licituds s’han d’emplenar seguint les instruccions que s’indiquen, sent necessari identificar-se per qualsevol dels sistemes d’identificació o signatura electrònica admesos en aquesta seu electrònica.

La presentació per aquesta via permetrà:

– La inscripció telemàtica en el model oficial.

– Annexar documents a la sol·licitud de participació, quan siga necessari.

– El pagament electrònic de les taxes.

– El registre electrònic de la sol·licitud de participació.

La sol·licitud es considerarà presentada i registrada en la Universitat en el moment que es complete tot el procés telemàtic. Les persones aspirants han de guardar el justificant generat de registre i pagament, si s’escau, com a confirmació de la presentació telemàtica.

Aquelles sol·licituds emplenades o registrades per altres mitjans diferents de la via telemàtica indicada en la base 3.1 d’aquesta convocatòria es tindran per no presentades en termini.

La falta de pagament de les taxes per la via indicada en aquesta convocatòria o la realització d’aquest fora de termini, determinarà l’exclusió de la persona aspirant, que perdrà el dret a participar en el procediment selectiu objecte d’aquesta convocatòria.

3.2 Per a qualsevol incidència o dubte de caràcter tècnic en emplenar la sol·licitud de participació, es pot contactar amb la Universitat de València:

– Si és una incidència tècnica, relacionada amb la tramitació electrònica de la sol·licitud de participació, es pot sol·licitar ajuda tècnica al següent enllaç:

<https://www.uv.es/seu-electronica/ca/incidencies-comunicacions/incidencies-comunicacions.html>

– Si és un dubte respecte de les bases de la convocatòria, s’ha de dirigir al Servei de Recursos Humans (PAS), Secció Convocatòries i Concursos mitjançant el correu electrònic: exikfjwzbgkpy@ny.jd.

3.3 El termini de presentació de sol·licituds de participació serà de deu dies hàbils, comptadors a partir de l’endemà de la publicació d’aquesta convocatòria en el *Boletín Oficial del Estado*  (BOE). La publicació de la convocatòria en el *Diari Oficial de la Generalitat Valenciana* (DOGV) sols tindrà caràcter informatiu.

3.4 Caldrà adjuntar al formulari electrònic al qual es refereix la base 3.1 d’aquesta convocatòria els documents següents:

3.4.1 Una còpia –per les dues cares- del document nacional d’identitat. Les persones aspirants que no posseïsquen la nacionalitat espanyola, però sí el dret a participar en aquest procés selectiu, segons s’indica en la base 2.1.1, hauran d’adjuntar el NIE i una còpia del document que acredite la seua nacionalitat i, si s’escau, els documents que acrediten el vincle de parentesc i dependència del nacional d’altre estat quan aquesta circumstància habilite per a la seua participació en el procés selectiu.

Si les persones aspirants participen per la seua condició de cònjuges, hauran de presentar declaració jurada de no estar separades de dret del seu cònjuge. I si la participació és per la seua condició de descendent de persones que no tenen la nacionalitat espanyola ni de cap altre estat de la Unió Europea, hauran de presentar declaració jurada de la no separació de dret del seu progenitor, així com, si s’escau, el fet que la persona aspirant està al seu càrrec.

Els documents que no estiguen redactats en castellà o en valencià s’hauran de presentar amb la corresponent traducció jurada.

Serà causa d’exclusió, a més de les que s’indiquen en altres apartats d’aquestes bases:

–  No haver adjuntat la còpia del DNI, NIE o passaport o que aquest resulte il·legible.

3.4.2 En el supòsit d’acollir-se a l’exempció o bonificació de taxes, s’haurà d’adjuntar el justificant pel qual s’acullen a l’exempció o bonificació (apartat 3.6 d’aquesta convocatòria).

3.4.3 Aquelles persones aspirants que sol·liciten mesures d’adaptació hauran d’adjuntar, a més del certificat de discapacitat, el dictamen tècnic facultatiu corresponent, conforme a la base 3.7 d’aquesta convocatòria.

3.5 L’ingrés de l’import dels drets d’examen (27 euros) es realitzarà mitjançant targeta bancària dins del termini de presentació de sol·licituds de participació i seguint les instruccions del formulari de presentació de sol·licituds.

A aquest import ja se li ha aplicat la bonificació del 10% per presentació telemàtica de la sol·licitud de participació establerta en l’article 18.1-6 de la Llei 20/2017, de 28 de desembre, de la Generalitat, de taxes.

3.6 D’acord amb el que disposa el text refós de la Llei de taxes de la Generalitat Valenciana, s’aplicaran les exempcions o bonificacions següents en el pagament dels drets d’examen:

3.6.1 Estaran exemptes del pagament dels drets d’examen:

– Les persones aspirants amb discapacitat igual o superior al 33%. Aquestes persones hauran d’adjuntar al formulari electrònic els certificats corresponents que acrediten la condició de persones amb discapacitat (certificat de la Conselleria de Serveis Socials, Igualtat i Habitatge o òrgan competent).

– Els membres de famílies nombroses i de famílies monoparentals de categoria especial. Aquestes persones hauran d’adjuntar al formulari electrònic la documentació oficial en vigor que acredite aquesta condició.

– Les víctimes d’actes de violència sobre la dona que acrediten aquesta condició per qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana.

– Les persones aspirants que estiguen en situació d’exclusió social. Aquestes persones hauran d’adjuntar al formulari electrònic la documentació oficial en vigor que acredite aquesta condició, expedida per l’òrgan competent en matèria de benestar social de l’ajuntament de residència.

3.6.2 Gaudiran d’una bonificació del 50% en el pagament dels drets d’examen:

Els membres de famílies nombroses i famílies monoparentals de categoria general. Aquestes persones hauran d’adjuntar al formulari electrònic la documentació oficial en vigor que acredite l’esmentada condició.

La falta de justificació de l’abonament dels drets d’examen o de trobar-se exempt/a del pagament determinarà l’exclusió de la persona aspirant.

3.7 Les persones aspirants amb discapacitat que desitgen sol·licitar mesures d’adaptació ho hauran d’indicar expressament en l’apartat corresponent de la sol·licitud de participació. Així mateix, hauran d’assenyalar també la mesura o mesures d’adaptació requerides.

En l’annex VI figura la llista de mesures d’adaptació possibles. Perquè els siga aplicada la mesura d’adaptació corresponent hauran d’adjuntar a la sol·licitud de participació els certificats del grau de discapacitat i el dictamen tècnic facultatiu expedit per l’òrgan competent.

Si no s’hi adjunta aquest últim document no serà possible la concessió de l’adaptació sol·licitada.

3.8 Els errors materials que es puguen advertir en la sol·licitud de participació es podran corregir en qualsevol moment, d’ofici o a instància de la persona interessada.

A aquest efecte, els aspirants que hagueren iniciat el procediment acreditant la seua identitat amb un NIE i hagueren obtingut amb posterioritat el DNI, hauran d'aportar el nou document d'identitat al Servei de Recursos Humans (PAS) a través de la Seu Electrònica, juntament amb el certificat de concordança entre ambdós documents, emès per l'Oficina d'Estrangers per a la modificació de les dades corresponents.

Quarta. Admissió de les persones aspirants

4.1 Una vegada acabat el termini de presentació de sol·licituds de participació i després de comprovar que es reuneixen tots els requisits assenyalats en aquesta convocatòria i que s’han pagat els drets d’examen i/o la justificació de l’exempció de l’abonament d’aquests, la rectora dictarà una resolució, que es publicarà en el*Diari Oficial de la Generalitat Valenciana*  (DOGV) i que contindrà la llista provisional de persones admeses i excloses a la realització de les proves.

4.2 A partir de l’endemà de la publicació de la llista provisional de persones admeses i excloses, s’iniciarà un termini de deu dies hàbils perquè es puguen formular al·legacions o esmenar els defectes que hagen motivat l’exclusió, d’acord amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques.

La presentació d’al·legacions o l’esmena de defectes que hagen motivat l’exclusió s’haurà de realitzar en l’entorn de tramitació electrònica de la Universitat de València (Seu Electrònica) en l’adreça electrònica assenyalada en la base 3.1 d’aquesta convocatòria.

En qualsevol cas, per a evitar equivocacions i possibilitar l’esmena de possibles errors dins del termini i en la forma escaient, les persones aspirants comprovaran fefaentment, no sols que no figuren en la relació de persones excloses, sinó que, a més, el seu nom, cognoms i dades del DNI, NIE o passaport consten correctament en la relació de persones admeses.

Les persones aspirants que no esmenen els defectes detectats o no al·leguen les omissions dins del termini assenyalat seran definitivament excloses de la participació en aquestes proves.

4.3 Una vegada finalitzat el termini de reclamacions i d’al·legacions, i esmenats els defectes, es dictarà una nova resolució que contindrà la llista definitiva de persones admeses i excloses, la data, el lloc i l’hora de la realització del primer exercici. Aquesta resolució es publicarà en el *Diari Oficial de la Generalitat Valenciana*  (DOGV).

4.4 Devolució dels drets d’examen.

De conformitat amb el que estableix l’article 1.2.6 de la Llei 20/2017, de 28 de desembre, de la Generalitat, de taxes, no es procedirà a la devolució de les taxes per drets d’examen en els supòsits d’exclusió de les persones aspirants dels procediments selectius o per causes que són imputables exclusivament a elles.

Cinquena. Desenvolupament de les proves selectives

5.1 Els exercicis es realitzaran en les dependències de la Universitat de València. El primer exercici es realitzarà en el lloc, la data i l’hora que s’establisca en la resolució del Rectorat d’esta universitat, mitjançant la que s’aprova la llista definitiva de persones admeses i excloses en les proves objecte d’aquesta convocatòria.

5.2 Amb l’anunci de la data de realització de cadascun dels exercicis que componen el sistema selectiu, l’òrgan tècnic de selecció publicarà, amb la suficient antelació, una nota informativa en la pàgina web del Servei de Recursos Humans (PAS), l’adreça de la qual és: [https://www.uv.es/pas,](https://www.uv.es/pas, ) amb les característiques, manera de realització i valoració dels exercicis.

5.3 En cas que es realitze algun dels exercicis en diverses sessions, l’ordre d’actuació de les persones opositores s’establirà per sorteig.

5.4 En cada exercici, les persones aspirants hauran d’acreditar la seua identitat exclusivament mitjançant la presentació del DNI, NIE, passaport o permís de conduir.

L’incompliment d’aquest requisit per alguna persona aspirant determinarà la seua exclusió de la realització de les proves.

Les còpies o fotocòpies d’aquests documents no són vàlides en cap cas. Ni tampoc les fotos, PDFs o captures de pantalla desades en dispositius electrònics de qualsevol tipus.

5.5 Les persones aspirants seran convocades per a cada exercici en crida única i aquelles que no compareguen seran excloses. Si la persona aspirant arriba al lloc de realització de les proves quan s’hagen iniciat o no s’hi presenta, encara que siga per causa justificada, perdrà el seu dret.

Les persones que integren l’òrgan tècnic de selecció i el personal col·laborador no permetran l’accés a les sales on es realitzen els exercicis a aquelles persones aspirants que no complisquen els requisits anteriors, ni a aquelles que compareguen després que s’haja acabat la crida de les persones aspirants convocades.

No obstant això, quan es tracte de proves orals o d’altres proves de caràcter individual i successiu, l’òrgan tècnic de selecció podrà considerar les causes al·legades i admetre la persona aspirant, sempre que aquestes proves no hagen finalitzat i aquesta admissió no menyscabe el principi d’igualtat amb la resta de les persones aspirants.

5.6 Després de cada prova l’òrgan tècnic de selecció haurà d’anunciar, en un termini mínim de dos dies, la realització de la següent en el tauler oficial d’anuncis de la Universitat de València ([https://webges.uv.es/uvTaeWeb/)](https://webges.uv.es/uvTaeWeb/) ) i, amb caràcter merament informatiu, en la pàgina web del Servei de Recursos Humans (PAS), l’adreça del qual és: <https://www.uv.es/pas>

5.7 Si en qualsevol moment del procés selectiu l’òrgan tècnic de selecció és coneixedor que alguna de les persones aspirants no posseeix la totalitat dels requisits exigits en aquesta convocatòria, prèvia audiència de la persona interessada, se li requerirà que acredite aquests requisits. Si la persona no els acredita en el termini de deu dies hàbils següents a la notificació del requeriment, l’òrgan tècnic de selecció proposarà la seua exclusió de les proves selectives, amb indicació de les inexactituds o falsedats formulades per la persona aspirant davant l’òrgan convocant, el qual, després de les verificacions oportunes, dictarà resolució motivada d’exclusió de la citada persona de les proves selectives.

5.8 La Universitat implementarà totes les mesures necessàries per a facilitar la realització de les proves selectives a aquelles aspirants embarassades o en situació de part imminent o recent. Si per causes de força major, degudament justificades, no pogueren completar el procés selectiu a causa d’embaràs de risc o part, la seua situació quedarà condicionada a la finalització del procés i a la superació de les fases que hagen quedat ajornades. Aquestes fases no es podran demorar de manera que es menyscabe el dret de la resta de persones aspirants a una resolució del procés ajustada a temps raonables, el que haurà de ser avaluat per l’òrgan tècnic de selecció. En tot cas, la realització de les proves tindrà lloc abans de la publicació de la llista de les persones aspirants que han superat el procés selectiu. Idèntica previsió és aplicable a les víctimes de violència de gènere quan acrediten degudament que no poden assistir-hi per motius de seguretat.

Sisena. Òrgan tècnic de selecció

6.1 D’acord amb l’article 14 de la Constitució espanyola, l’òrgan tècnic de selecció vetlarà pel compliment del principi d’igualtat d’oportunitats entre ambdós sexes.

La composició de l’òrgan tècnic de selecció d’aquestes proves s’ajustarà al que es disposa en la secció cinquena del Reglament de selecció del personal d’administració i serveis de la Universitat de València, aprovat per Acord del Consell de Govern d’esta universitat, de 2 de febrer de 2021 (ACGUV 11/2021). Es pot consultar aquest document a través d’aquest enllaç:

<https://webges.uv.es/uvTaeWeb/MuestraInformacionEdictoPublicoFrontAction.do?idEdictoSeleccionado=27560>

La relació nominal de les persones que l’integren es farà pública en la mateixa resolució en la qual es publique la llista definitiva de persones admeses i excloses.

6.2 La composició de l’òrgan tècnic de selecció s’haurà d’ajustar al principi d’imparcialitat i professionalitat dels seus membres i tendirà, en la seua composició, a la paritat entre homes i dones, en compliment del que estableix l’article 53 de la Llei orgànica 3/2007, de 22 de març, per a la igualtat efectiva de dones i homes, l’article 60.1 del Reial decret legislatiu 5/2015, de 30 d’octubre, pel qual s’aprova el text refós de la Llei de l'Estatut Bàsic de l'Empleat Públic i la Llei 4/2021, de 16 d’abril, de la Generalitat, de la funció pública valenciana.

6.3 La presidència del tribunal pot nomenar, quan ho considere necessari, personal assessor pels seus coneixements tècnics, amb veu i sense vot.

6.4 Serà aplicable als membres de l'òrgan tècnic de selecció i al personal assessor, si hi hagués, el que disposa l'Acord del Consell de Govern de la Universitat de València (ACGUV 303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, hauran d'emplenar la corresponent declaració d'absència de conflicte d'interès (DACI), que serà adjuntada a l'acta de constitució del tribunal, aquestes declaracions formaran part de l'expedient administratiu. Se’n disposa d'un model normalitzat per la Universitat en la següent pàgina web:

<https://www.uv.es/uvweb/servei-recursos-humans-pas/ca/personal-tecnic-administracio/mesures-prevencio-conflicte-interessos-1286242272765.html>

6.5 Les persones que componen l'òrgan tècnic de selecció, així com el personal col·laborador, especialista i ajudant, s’hauran d'abstenir d'intervenir en les activitats del tribunal quan es troben en alguna de les circumstàncies que preveuen els articles 23 i 24 de la Llei 40/2015, d'1 d'octubre, de règim jurídic del sector públic, o si han fet tasques de preparació de persones opositores a proves selectives per al mateix cos o escala en els cinc anys anteriors a la publicació d'aquesta convocatòria.

6.6 Prèvia convocatòria de la presidència, es constituirà l'òrgan tècnic de selecció, que exigeix la presència de la totalitat de les persones que el componen. Les persones titulars que no concórreguen a l'acte de constitució, cessaran i seran substituïdes per les persones suplents.

Durant el procés selectiu, l'òrgan tècnic de selecció resoldrà tots els dubtes que puguen sorgir sobre l'aplicació d'aquestes normes, així com el que s'haja de fer en els casos no previstos.

El procediment d'actuació de l'òrgan tècnic de selecció s'ha d’ajustar en tot moment al que disposa la Llei 40/2015, d'1 d'octubre, de règim jurídic del sector públic.

6.7 L'òrgan tècnic de selecció ha d’adoptar les mesures necessàries perquè les persones aspirants amb discapacitat tinguen les mateixes condicions per a la realització dels exercicis que la resta de persones participants. En aquest sentit, s'han d’establir les adaptacions possibles de temps i mitjans per a les persones aspirants que ho sol·liciten d'acord amb la base 3.7.

6.8 Per a les comunicacions i la resta d'incidències que puguen sorgir, l'òrgan tècnic de selecció tindrà la seu en el Rectorat de la Universitat de València (av. Blasco Ibáñez, 13, 46700 València).

6.9 Les persones que formen part de l'òrgan tècnic de selecció que actue en aquestes proves tindran la categoria que per a aquests casos determina la legislació vigent.

6.10 En cap cas l’òrgan tècnic de selecció pot aprovar ni declarar que han superat les proves selectives un nombre de persones superior al dels llocs convocats. Qualsevol proposta que contravinga el que s'ha establert serà nul·la de ple dret.

6.11 La presidència de l'òrgan tècnic de selecció adoptarà les mesures oportunes per a garantir que els exercicis de la fase d'oposició siguen corregits sense coneixement de la identitat de les persones aspirants, en aquells exercicis en què escaiga.

Setena. Informació i actuacions de l’òrgan tècnic de selecció

7.1 Tota la informació que s’haja de comunicar a les persones aspirants, la llista de persones aprovades de cadascun dels exercicis, la valoració dels mèrits i qualsevol altre anunci que l’òrgan tècnic de selecció estime pertinent, es publicarà en el tauler oficial d’anuncis de la UVEG ([https://webges.uv.es/uvtaeweb/),](https://webges.uv.es/uvtaeweb/), ) en l’apartat de personal d’administració i serveis i, amb caràcter merament informatiu, en la pàgina web del Servei de Recursos Humans (PAS), l’adreça de la qual és: <https://www.uv.es/pas>

7.2 D’acord amb el mètode establert en la base 1.4 d’aquesta convocatòria, es procedirà a obtenir la llista de persones aspirants que hagen superat la fase d’oposició.

Posteriorment, s’elaborarà la llista definitiva de persones aprovades pel tribunal. Aquesta llista s’elaborarà seguint el següent procediment:

En primer lloc, s’incorporaran les persones aprovades pel sistema d’oposició i, seguidament, s’incorporaran les persones aprovades pel sistema de concurs oposició. Aquesta llista s’interromprà quan el nombre de persones aprovades per cada sistema coincidisca amb el nombre de llocs convocats per a cada sistema.

Per a aquelles persones que hagen superat el procés selectiu i hagen obtingut lloc vacant segons les normes establides en aquesta convocatòria, l’elecció de lloc seguirà el mateix ordre que l’indicat per a la llista de persones aprovades; és a dir, primer triaran les persones que hagen obtingut lloc pel sistema d’oposició i després les que ho hagen fet pel sistema de concurs oposició.

7.3 Si en l’elaboració de l’esmentada llista -respectant els criteris de cada sistema- es produïra un empat entre la puntuació de les persones aprovades, l’ordre s’establirà de la manera següent:

1r. Atenent, si s’escau, a la puntuació obtinguda en l’exercici de caràcter pràctic.

2n. Si continua l’empat, s’atén la major puntuació obtinguda en el primer exercici.

3r. Si, malgrat tot, es manté l’empat, s’atén, si s’escau, a la puntuació global de la fase d’oposició i, si persisteix l’empat, aquest es dirimirà per sorteig.

Vuitena. Coneixements de valencià

Les persones que superen les proves selectives hauran d'acreditar els coneixements de valencià de nivell C1, amb certificats, diplomes o títols expedits per la Junta Qualificadora de Coneixements de Valencià o pel Servei de Llengües i Política Lingüística de la Universitat de València o bé el certificat d'homologació emès per aquest Servei.

Novena. Relació de persones aprovades i presentació de documents

9.1 Una vegada finalitzat el procés selectiu es publicarà en el *Diari Oficial de la Generalitat Valenciana*  (DOGV), per resolució del Rectorat, la llista definitiva amb el nom de les persones aprovades per ordre de puntuació, primer amb les persones aprovades pel sistema d’oposició i, seguidament, amb les persones aprovades pel sistema de concurs oposició.

9.2 En el termini de deu dies hàbils, comptadors des de l’endemà de la publicació en el *Diari Oficial de la Generalitat Valenciana*  (DOGV) de la llista amb el nom de les persones seleccionades, aquestes hauran de presentar en el Servei de Recursos Humans (PAS) d’esta universitat la documentació següent:

9.2.1 Certificat de naixement expedit pel registre civil corresponent o fotocòpia del DNI en cas de ser espanyol/a, o el document nacional d’identitat del seu estat i el NIE en cas de ser nacional d’un estat membre de la Unió Europea o ser nacional d’un país en el qual s’aplique la lliure circulació de persones, o el NIE i el passaport en cas de ser nacional d’un altre estat i trobar-se en situació de poder participar segons la base 2.1 d’aquesta convocatòria.

9.2.2 Fotocòpia acarada amb l’original dels títols acadèmics exigits en aquesta convocatòria.

9.2.3 Fotocòpia acarada del certificat acreditatiu dels coneixements de valencià nivell C1.

9.2.4 Declaració de no haver sigut separat/a, mitjançant expedient disciplinari, d’alguna administració o càrrec públic; així com de no trobar-se inhabilitat/a penalment per a l’exercici de les funcions públiques. Si alguna persona seleccionada fos nacional d’un altre estat comunitari, haurà de presentar una declaració de no trobar-se sotmesa a cap sanció disciplinària o condemna penal que li impedisca l’accés a la funció pública en el seu estat.

9.2.5 Certificat mèdic acreditatiu de posseir la capacitat física i psíquica necessàries per a l’exercici de les funcions del lloc de treball ofert. A aquest efecte, els reconeixements es realitzaran a través dels serveis mèdics concertats per la Universitat de València.

9.2.6 Les persones seleccionades que tinguen alguna discapacitat hauran d’aportar un certificat de l’òrgan competent de la comunitat autònoma sobre la capacitat per a dur a terme les tasques que corresponguen als llocs de treball objecte d’aquesta convocatòria.

9.2.7 Les persones seleccionades que hagen gaudit de l’exempció o bonificació de les taxes hauran de presentar una fotocòpia acarada amb l’original de la documentació que justifique el motiu d’aquesta.

9.3 Si alguna de les persones seleccionades no presenta la documentació dins del termini indicat (excepte en els casos de força major) o si hi ha falsedat en els documents presentats, això comportarà la invalidesa de les actuacions d’aquesta persona i la nul·litat subsegüent dels actes de l’òrgan tècnic de selecció respecte d’ella, sense perjudici de les responsabilitats en què haja pogut incórrer.

9.4 Aquelles persones que tingueren la condició de funcionàries o de personal laboral al servei de la Universitat de València estan exemptes de presentar la documentació relacionada en els apartats 9.2.1, 9.2.2 i 9.2.3 que ja tingueren acreditada anteriorment davant la Universitat. No obstant això, l’òrgan convocant podrà sol·licitar que es torne a exigir una nova acreditació d’aquells requisits que considere convenient, ja siga pel temps transcorregut des de la seua obtenció o perquè guarden relació directa amb les funcions o tasques del lloc que s’ha d’exercir.

Desena. Nomenament de funcionaris o funcionàries

Una vegada transcorregut el termini de presentació de la documentació especificada en la base novena d’aquesta convocatòria i després d’haver-se verificat que es reuneixen els requisits exigits, la rectora dictarà una resolució, que es publicarà en el *Diari Oficial de la Generalitat Valenciana*  (DOGV), mitjançant la qual les persones que hagen superat aquestes proves selectives seran nomenades funcionàries de carrera.

Onzena. Informació respecte de les dades recollides

11.1 La Universitat de València Estudi General és l’entitat responsable de les dades facilitades per les persones aspirants en aquest procés. Es tractarà la informació facilitada per les persones aspirants, exclusivament, amb les finalitats objecte de la convocatòria, així com, si s’escau, la posterior gestió de personal, de conformitat amb el que es disposa en la Llei orgànica 2/2023, de 22 de març, del sistema universitari. Part de les dades facilitades seran publicades en el*Diari Oficial de la Generalitat Valenciana*  (DOGV). Així mateix, aquestes dades es publicaran en el tauler oficial d’anuncis de la Universitat de València i se cediran als membres del tribunal per a la resolució de les reclamacions plantejades, si escau, per les persones aspirants.

11.2 Les dades de les persones aspirants es conservaran indefinidament per al compliment de les finalitats assenyalades, conforme al que es disposa en la Llei 3/2005, de 15 de juny, d’arxius de la Generalitat Valenciana.

11.3 Les persones aspirants tenen dret a sol·licitar al responsable del tractament l’accés a les seues dades personals i la seua rectificació o supressió, o la limitació del seu tractament, o a oposar-se al tractament, així com el dret a la portabilitat de les dades, mitjançant un escrit acompanyat de la còpia d’un document d’identitat i, si s’escau, la documentació acreditativa de la sol·licitud, dirigit al Delegat de Protecció de Dades en la Universitat de València.

11.4 La Universitat de València té habilitada una adreça (xfwe@xb.vq) Per a qualsevol informació, suggeriment, petició d’exercici de drets i resolució amistosa de controvèrsies en matèria de protecció de dades de caràcter personal, sense perjudici del dret a presentar una reclamació davant l’autoritat de control competent.

Les polítiques de privacitat de la Universitat de València es poden consultar en l’adreça:

<https://www.uv.es/uvweb/universitat/ca/politica-privacitat/responsable-identificacio-titular-web-funcions-1285919116693.html>

Dotzena. Recursos

Contra aquesta resolució, que exhaureix la via administrativa, es pot interposar, conforme a l’article 123 de la Llei 39/2015, recurs potestatiu de reposició en el termini d’un mes comptador des de l’endemà de la seua publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos comptadors des de l’endemà de la publicació davant els òrgans de la jurisdicció contenciosa administrativa de la Comunitat Valenciana.

Contra els actes de l’òrgan tècnic de selecció es podrà interposar el recurs d’alçada, previst en la Llei 39/2015, d’1 d’octubre, del procediment administratiu comú de les administracions públiques.

Els recursos contenciosos administratius que s’interposen contra aquesta resolució s’anunciaran en el *Diari Oficial de la Generalitat Valenciana* (DOGV), perquè les persones interessades en prenguen coneixement i als efectes oportuns.

ANNEX I

*Sistema selectiu*

En el cas del sistema d’oposició, el procediment de selecció es realitzarà en una única fase: oposició.

En el cas del sistema de concurs oposició, el procediment de selecció es realitzarà en dues fases: oposició i concurs.

1. Fase d’oposició

Constarà de 3 exercicis eliminatoris i cadascun d’ells es valorarà amb 20 punts i serà necessari obtenir com a mínim 10 punts per a aprovar cadascun dels exercicis. Les puntuacions s’atorgaran amb tres decimals.

Els 3 exercicis seran únics i simultanis per als dos sistemes.

Primer exercici (duració 1h – 1,5h, a determinar per l’òrgan tècnic de selecció).

Consistirà en un test de 100 preguntes amb quatre respostes alternatives, de les quals només una és correcta. Les matèries a avaluar en aquest exercici es compondran en un 30-35% del temari que figura en l’annex II, i en un 65-70% del temari que figura en els annexos III o IV.

Els errors penalitzaran d’acord amb la fórmula següent:

![](https://dogv.gva.es/publicaciones/imagesSF/2024/7/11/1201168/36_1720787146751_5392353615726803570_imagen.png)

N= Nota resultant

A= Nombre d’encerts

E= Nombre d’errors

d= Nombre d’opcions per a cada pregunta

En cas que alguna pregunta s’anul·lara a conseqüència de l’estimació d’alguna impugnació, l’exercici es continuarà valorant sobre 20 punts, però s’ajustarà proporcionalment el valor de les preguntes vàlides.

Segon exercici (duració 4 hores)

Consistirà en el desenvolupament per escrit de dos temes, triats per la persona aspirant d’entre quatre, extrets a l’atzar per l’òrgan tècnic de selecció entre el temari que figura en els annexos III o IV de la convocatòria.

Una vegada finalitzada la prova, cada opositor/a introduirà l’exercici en un sobre que, una vegada tancat, quedarà sota la custòdia del tribunal, el qual citarà a les persones opositores per a la lectura pública dels temes que hagen desenvolupat. El tribunal anunciarà amb suficient antelació la data, l'hora i el lloc de la lectura.

Tercer exercici (duració 3,5 hores)

Consistirà en la resolució de dos casos pràctics, d’entre tres proposats per l’òrgan tècnic de selecció, relacionats amb el contingut del temari que figura en els annexos III o IV de la convocatòria.

2. Fase de concurs

Només accedeixen a la fase de concurs les persones aspirants que hagen superat la fase d’oposició i no hagen obtingut lloc pel sistema d’oposició. Els mèrits que cal presentar s’han de reunir en la data de finalització del termini de presentació de sol·licituds de participació en aquestes proves.

Els mèrits que es valoren són els següents:

a) Experiència professional:

Es valora el temps treballat en universitats públiques i altres administracions públiques d’acord amb l’escala següent:

Fins a un màxim de 23 punts:

– 0,30 punts per mes treballat en la mateixa escala, o escales equivalents a la convocada en universitats públiques.

– 0,22 punts per mes treballat en cossos o escales equivalents a la convocada en altres administracions públiques.

– 0,08 punts per mes treballat en cossos o escales del mateix sector i equivalent itinerari professional al de la plaça convocada.

b) Titulació acadèmica:

Fins a un màxim de 4 punts. S’obtenen punts per cadascun d’aquests títols:

– Doctorat: 3,5 punts.

– Màster oficial: 3 punts.

– Segones llicenciatures o graus: 2 punts.

– Títols universitaris de postgrau no oficials, fins a 1,125 punts d’acord amb l’escala següent:

• De 30 crèdits ECTS o més, o de 300 hores o més en els títols antics: 1,125 punts.

• De 20 crèdits ECTS o més, o de 200 hores o més en els títols antics: 0,75 punts.

• De 10 crèdits ECTS o més, o de 100 hores o més en els títols antics: 0,375 punts.

c) Coneixements de valencià:

Fins a un màxim de 4 punts:

– Nivell C2: 4 punts.

d) Idiomes comunitaris:

Fins a un màxim de 8 punts:

Anglès:

Nivell C2: 5 punts.

Nivell C1: 4,37 punts.

Nivell B2: 3,12 punts.

Nivell B1: 1,87 punts.

Nivell A2: 0,62 punts.

Nivell A1: 0,25 punts.

Francès, alemany, italià:

Nivell C2: 4 punts.

Nivell C1: 3,50 punts.

Nivell B2: 2,50 punts.

Nivell B1: 1,50 punts.

Nivell A2: 0,50 punts.

Nivell A1: 0,20 punts.

ANNEX II

*Temari (part general)*

1. La Constitució Espanyola de 1978 (I). Títol preliminar. Títol I: Dels drets i deures fonamentals. Títol II: De la Corona.

2. La Constitució Espanyola de 1978 (II). Títol III: De les Corts Generals.

3. La Constitució Espanyola de 1978 (III). Títol IV: Del Govern i de l’Administració. Títol V: De les relacions entre el Govern i les Corts Generals.

4. La Constitució Espanyola de 1978 (IV). Títol VI: Del Poder Judicial. Títol VII: Economia i Hisenda.

5. La Constitució Espanyola de 1978 (V). Títol VIII: De l’organització territorial de l’Estat. Títol IX: Del Tribunal Constitucional. Títol X: De la reforma constitucional. Disposicions.

6. Els estatuts d’autonomia: elaboració i aprovació. L’Estatut d’Autonomia de la Comunitat Valenciana. Estructura i contingut. La Comunitat Valenciana. Drets dels valencians i de les valencianes. Reforma del Estatut.

7. La Generalitat Valenciana. Les Corts Valencianes. El President de la Generalitat. El Consell. L’Administració Pública de la Generalitat. Organització, competència i estructura.

8. Altres institucions de la Generalitat Valenciana. Síndic de Greuges. La Sindicatura de Comptes. El Consell Valencià de Cultura. L’Acadèmia Valenciana de la Llengua. El Comitè Econòmic i Social. El Consell Jurídic Consultiu.

9. De les comunitats europees a la Unió Europea, la construcció europea a través dels tractats. Les institucions de la Unió Europea: el Parlament, el Consell, la Comissió, el Tribunal de Justícia, el Banc Central Europeu, el Tribunal de Comptes. Altres òrgans de la Unió Europa.

10. El dret comunitari. Fonts del dret comunitari. Relacions entre el dret comunitari i l’ordenament jurídic dels estats membres. Adequació de l’ordenament jurídic espanyol al dret comunitari. La participació de les comunitats autònomes i de la Generalitat Valenciana en la formació i en l’execució del dret de la Unió.

11. La Llei 31/1995, de 8 de novembre, de prevenció de riscos laborals i la seua aplicació a les administracions públiques. Conceptes bàsics i disciplines que la integren. Drets i obligacions. Sistemes de prevenció. Responsabilitats i sancions. Legislació i polítiques d’integració del personal amb discapacitat.

12. Llei orgànica 3/2007, de 22 de març, per a la igualtat efectiva de dones i homes i la Llei orgànica 1/2004, de 28 de desembre, de mesures de protecció integral contra la violència de gènere (només el títol preliminar, capítol I del títol I i capítols II i III del títol II).

Nota: la normativa legal que empara el contingut d’aquests temes serà la que es trobe en vigor en el moment de la publicació d’aquesta convocatòria en el *Boletin Oficial del Estado*  (BOE).

ANNEX III

*Temari (part específica)*

Perfil: gestió administrativa

1. Concepte de dret administratiu. Fonts del dret administratiu (I). La Constitució. La llei, les seues classes. Decrets llei i decrets legislatius. Els tractats internacionals. Els principis de reserva de llei, jerarquia normativa i competència.

2. Fonts del dret administratiu (II). El reglament. Classes de reglaments. Fonament i límits de la potestat reglamentària. La inderogabilitat singular de les disposicions generals. El control de la potestat reglamentària. Altres fonts.

3. L’administració pública i la norma jurídica. El principi de legalitat. Les potestats de l’administració. Potestats reglades i discrecionals. L’activitat discrecional de l’administració: els seus límits i control. El principi d’autotutela de l’administració. Relacions entre l’administració i els tribunals de justícia.

4. L’administració pública: concepte i classes. La divisió de poders i l’estat de dret. El dret administratiu. El control legislatiu, jurisdiccional i polític de l’administració.

5. El sector públic institucional. Tipologia de les persones jurídiques que l’integren.

6. L’acte administratiu: concepte, classes i elements. La forma dels actes administratius. La motivació, la notificació i la publicació. El silenci administratiu: el seu règim jurídic.

7. L’eficàcia dels actes administratius. L’executivitat dels actes administratius. L’execució forçosa. La invalidesa de l’acte administratiu: nul·litat i anul·labilitat. Actes administratius irregulars. Convalidació, conservació i conversió dels actes administratius.

8. L’activitat de les administracions públiques. El procediment administratiu: principis, classes i subjectes. L’interessat en el procediment administratiu. Representació. Registre electrònic d’apoderaments. Les fases del procediment administratiu comú. L’abstenció i la recusació.

9. La revisió dels actes en la via administrativa. Revisió d’ofici. Revocació. Rectificació d’errors materials o de fet. Els recursos administratius. Concepte i classes. Actes recurribles. Legitimació, tramitació i òrgans competents.

10. La jurisdicció contenciosa administrativa. Naturalesa. Qüestions que comprèn. El recurs contenciós administratiu. Els procediments davant la jurisdicció contenciosa administrativa. Recursos i execució de sentències.

11. El ciutadà com a titular de drets davant de l’administració. Els drets públics subjectius. Els interessos legítims. Les situacions especials de poder i subjecció. Capacitat jurídica i capacitat d’obrar en el dret administratiu. La representació. Els registres. La protecció de dades de caràcter personal en l’àmbit de les administracions públiques: els drets dels ciutadans.

12. Principis de l’organització administrativa. Potestat organitzativa. Els òrgans de l’administració pública. Classes d’òrgans. Òrgans col·legiats. El règim jurídic del sector públic. La competència: delegació, avocació, encàrrec de gestió, delegació de signatura i suplència. Decisions sobre competència. Relacions electròniques entre administracions.

13. El règim jurídic dels béns de titularitat pública. El domini públic: concepte, naturalesa jurídica, elements i règim jurídic. Utilització. La concessió. Els béns patrimonials: adquisició, explotació i alienació. L’inventari o patrimonial. Especial referència al règim de disponibilitat dels béns de valor extraordinari de la Universitat de València.

14. La Llei de contractes del sector públic (I). Objecte i àmbit d’aplicació de la llei. Delimitació dels tipus contractuals. Contractes subjectes a regulació harmonitzada. Contractes administratius i privats. Negocis i contractes exclosos. Perfecció i forma del contracte. Règim d’invalidesa dels contractes. El recurs especial en matèria de contractació.

15. La Llei de contractes del sector públic (II). Les parts del contracte: òrgan de contractació i empresari. La seua capacitat i solvència. Objecte, pressupost base de licitació, valor estimat, el preu del contracte i la seua revisió. Garanties dels contractes. Normes generals de preparació dels contractes de les administracions públiques.

16. La Llei de contractes del sector públic (III). Adjudicació dels contractes de les administracions públiques. Normes generals i tipus de procediments. Efectes, compliment i extinció dels contractes. La modificació dels contractes. Racionalització tècnica de la contractació. Òrgans competents en matèria de contractació: òrgans de contractació, d’assistència i consultius. Òrgans de la Universitat de València. Registres oficials.

17. L’expropiació forçosa. Potestat expropiatòria. Naturalesa i fonament. Subjectes, objecte i causa. Procediment general. Procediment d’urgència.

18. Potestat sancionadora de l’administració. Principis generals. Procediment sancionador. La potestat disciplinària en l’àmbit de les universitats públiques: el personal, els estudiants.

19. La responsabilitat patrimonial de les administracions públiques. Pressupòsits de la responsabilitat patrimonial. Procediments de les administracions públiques en matèria de responsabilitat patrimonial. Responsabilitat dels funcionaris públics.

20. Les formes de l’activitat administrativa. L’activitat de servei públic. Formes de gestió dels serveis públics. Gestió directa. Gestió indirecta. La concessió. Activitat de policia. Activitat de foment.

21. La llei 38/2003, de 17 de novembre, general de subvencions. Principis generals. Procediment i gestió de les subvencions. Les bases reguladores i la convocatòria. La concessió. La justificació. El reintegrament.

22. Règim jurídic de la transparència. Publicitat activa. Dret d’accés a la informació pública. Bon govern i participació dels ciutadans.

23. Règim jurídic del personal de les administracions públiques: l'Estatut Bàsic de l'Empleat Públic. Estructura i contingut. Objecte i àmbit d’aplicació. La seua relació amb les lleis d’ordenació de la funció pública de les comunitats autònomes.

24. El personal d’administració i serveis de les universitats públiques de la Comunitat Valenciana (I). Llei 4/2021, de 16 d’abril, de la Generalitat, de la funció pública valenciana: objecte, principis i àmbit d’aplicació. El personal de la funció pública valenciana: concepte i classes.

25. El personal d’administració i serveis de les universitats públiques de la Comunitat Valenciana (II). Estructura de l’ocupació pública en la Llei d’ordenació i gestió de la funció pública valenciana. Ordenació de llocs de treball. Instruments de planificació i ordenació del personal. Selecció de personal. Naixement i extinció de la relació de servei. Provisió de llocs de treball, mobilitat, promoció professional. Situacions administratives.

26. El personal d’administració i serveis de les universitats públiques de la Comunitat Valenciana (III). Drets individuals del personal de la funció pública valenciana: jornada, vacances, permisos i llicències. Règim retributiu. Deures dels empleats públics. Codi de conducta. Règim disciplinari.

27. El personal docent i investigador (I). Règim jurídic. Classes de professors universitaris: cossos docents, modalitats contractuals. Referència especial als professors de ciències de la salut.

28. El personal docent i investigador (II). Selecció. Drets i deures. Dedicació, retribucions. Règim disciplinari.

29. El personal d'investigació. Modalitats contractuals en la Llei 14/2011, d'1 de juny, de la ciència, la tecnologia i la innovació. Règim jurídic. El Programa de Recursos Humans del Pla Estatal d'Investigació Científica i Tècnica i d'Innovació 2024-2027. Els Subprogrames de: Formació, Atracció i Retenció del Talent Investigador i Innovador; Formació i Incorporació de Personal Tècnic i de Gestió de la R+D+i; i Incentivació i Reconeixement.

30. Drets individuals exercits col·lectivament: el seu tractament en l'Estatut Bàsic de l'Empleat Públic. Representació dels empleats públics. Principis generals. La negociació col·lectiva. Meses de negociació. Matèries objecte de negociació. Òrgans de representació. Especial referència als òrgans de representació i negociació de la Universitat de València. La Mesa Negociadora de la Universitat de València.

31. El dret del treball. Naturalesa i característiques. Principis constitucionals. Les fonts del dret laboral. L’Estatut dels Treballadors: estructura i contingut.

32. El contracte de treball: concepte, modalitats, contingut. Modificació, suspensió i extinció. Característiques diferenciadores de l’administració pública com a part empresarial.

33. La negociació col·lectiva. Naturalesa i efectes dels convenis col·lectius. Unitats de negociació. Legitimació. Tramitació. Aplicació i interpretació. Contingut. Extensió i adhesió. Eficàcia i impugnació. El conveni col·lectiu del personal laboral de les universitats publiques de la Comunitat Valenciana.

34. Llei 53/1984, de 26 de desembre, d’incompatibilitats del personal de les administracions públiques. El Reial decret 598/1985, de 30 d’abril, sobre incompatibilitats del personal de l’administració de l’Estat, de la Seguretat Social i dels ens, organismes i empreses dependents.

35. El sistema espanyol de seguretat social: característiques. Principis informadors. Règim general i règims especials. Afiliació i cotització. L’acció protectora: contingències i prestacions.

36. Els ingressos públics. Concepte i classes. Ingressos de dret públic i ingressos de dret privat. Els tributs. Impostos, taxes i contribucions especials. Els impostos directes: concepte i classes. Els impostos indirectes: concepte i classes.

37. La despesa pública. Concepte, principis rectors i règim jurídic de la gestió econòmica financera del sector públic. Drets i obligacions de la hisenda pública valenciana i la seua prescripció. El règim jurídic de l’activitat economicofinancera de les universitats de la Comunitat Valenciana. L’autonomia financera de les universitats.

38. El pressupost de la Universitat de València (I). Concepte, contingut i regulació jurídica. L’estructura pressupostària. El cicle pressupostari.

39. El pressupost de la Universitat de València (II). Elaboració i aprovació. Les modificacions pressupostàries. Crèdits extraordinaris i suplements de crèdit. Transferències. Altres modificacions pressupostàries. Competències per a la seua autorització.

40. El pressupost de despeses de la Universitat de València (III). El procediment general d’execució del pressupost de despeses. Fases comptables i òrgans competents. Procediments especials: bestretes de caixa fixa, pagaments a justificar i convalidació de despeses.

41. El pressupost d’ingressos de la Universitat de València (I). El procediment d’execució d’ingressos. Fases comptables. Ingressos per preus públics i contractes per a la realització de treballs de caràcter científic, tècnic o artístic, o d’activitats específiques de formació: naturalesa jurídica, normativa d’aplicació i criteris de reconeixement.

42. El pressupost d’ingressos de la Universitat de València (II). Els ingressos per transferències i subvencions. Classificació. La transferència corrent de la Generalitat Valenciana. Les subvencions de capital per a investigació. Criteris de reconeixement.

43. El control de l’activitat economicofinancera del sector públic. Control intern i extern en el país, la Comunitat Valenciana i la Universitat de València. Control de legalitat, financer i d’economia: eficàcia i eficiència. El sistema de control intern de les organitzacions públiques.

44. Configuració institucional i naturalesa jurídica de les universitats. La Llei orgànica 2/2023, del sistema universitari. L’autonomia de les universitats. Règim jurídic de les universitats públiques. Els estatuts de les universitats públiques. Els reglaments universitaris.

45. Els Estatuts de la Universitat de València. Naturalesa i fins de la Universitat de València. Contingut, estructura i reforma dels Estatuts. Les garanties jurídiques. La Sindicatura de Greuges.

46. Les universitats i l’administració educativa. Competències de l’administració central i de les comunitats autònomes. La creació d’universitats públiques. La coordinació universitària: la Conferencia General de Política Universitària i el Consell d’Universitats. El Consell Valencià d’Universitats i de Formació Superior.

47. L’estructura de les universitats públiques: facultats, escoles, departaments, instituts universitaris d’investigació i altres centres. Centres mixtos d’investigació. L’estructura organitzativa de la Universitat de València. Creació, modificació i supressió de centres universitaris. Creació, supressió i adscripció d’instituts d’investigació.

48. Òrgans de govern de les universitats públiques: òrgans col·legiats i unipersonals. Referència especial a la seua regulació en els Estatuts de la Universitat de València.

49. La garantia de la qualitat en el sistema públic universitari. L’Agència Nacional d’Avaluació de la Qualitat i l’Acreditació (ANECA). L’Agència Valenciana d’Avaluació i Prospectiva (AVAP).

50. Ordenació de les ensenyances universitàries (I). Els títols oficials. L’estructura dels estudis universitaris. Estructures curriculars específiques. Las pràctiques externes. La verificació i l’acreditació dels títols oficials. Referència especial a la Universitat de València.

51. Ordenació de les ensenyances universitàries (II). El crèdit europeu. La transferència i el reconeixement de crèdits. Expedició de títols oficials. El suplement europeu del títol. Homologació i declaració d’equivalència de títols estrangers. Marc Espanyol de qualificacions per a l’educació superior (MECES).

52. Drets i deures dels estudiants en la Llei orgànica del Sistema Universitari i en els Estatuts de la Universitat de València. L’accés i el procediment d’admissió en la universitat. Les beques i les ajudes per a l’estudi. Els programes de mobilitat dels estudiants. L’esport universitari. Les normes de convivència i el règim disciplinari dels estudiants.

53. La Llei 14/2011, d'1 de juny, de la ciència, la tecnologia i la innovació. El sistema espanyol de ciència, tecnologia i innovació. La governança del sistema espanyol de ciència, tecnologia i innovació. Foment i coordinació de la investigació científica i tècnica en l'Administració General de l'Estat. Organismes de suport: OTCs (Oficines de Transferència de Coneixement), Centres Tecnològics, Parcs Científics i Tecnològics, Fundacions.

54. La funció de la transferència del coneixement en el sistema universitari. El Reial decret 984/2022, de 22 de novembre, pel qual s'estableixen les Oficines de Transferència de Coneixement i es crea el seu Registre. Estructures de suport a la transferència de coneixement a la Universitat de València. Mecanismes per a la transferència de coneixement: la R+D col·laborativa i la R+D per contracte. La protecció dels resultats de R+D i les llicències. La creació d'empreses basades en el coneixement.

55. Universitat i societat (I). La Llei de consells socials de les universitats públiques valencianes. El Consell Social de la Universitat de València.

56. Universitat i societat (II): les fundacions i altres persones jurídiques creades per les universitats. El règim de concerts entre les universitats públiques i les institucions sanitàries. La Universitat de València i les institucions sanitàries.

57. La qualitat. Conceptes bàsics. El cicle de la millora contínua. La qualitat universitària: metodologia d’avaluació. El sistema de garantia de la qualitat en la docència (DOCENTIA).

58. La planificació estratègica. Fases de la planificació: anàlisi interna i externa. Diagnòstic estratègic. Posicionament estratègic. Posada en pràctica i desenvolupament. Seguiment dels plans: sistemes d’informació i d’indicadors.

59. Principals instruments per a la qualitat de les organitzacions: la gestió per processos. Plans de millora. Grups de millora. Les cartes de servei i les bústies de queixes i suggeriments. La família de les normes ISO.

Nota: la normativa legal que empara el contingut d’aquests temes serà la que es trobe en vigor en el moment de la publicació d’aquesta convocatòria en el *Boletín Oficial del Estado*  (BOE).

ANNEX IV

*Temari (part específica)*

Perfil: gestió econòmica-comptable

1. Concepte de dret administratiu. Fonts del dret administratiu (I). La Constitució. La llei, les seues classes. Decrets llei i decrets legislatius. Els tractats internacionals. Els principis de reserva de llei, jerarquia normativa i competència.

2. Fonts del dret administratiu (II). El reglament. Classes de reglaments. Fonament i límits de la potestat reglamentària. La inderogabilitat singular de les disposicions generals. El control de la potestat reglamentària. Altres fonts.

3. L’administració pública i la norma jurídica. El principi de legalitat. Les potestats de l’administració. Potestats reglades i discrecionals. L’activitat discrecional de l’administració: els seus límits i control. El principi d’autotutela de l’administració. Relacions entre l’administració i els tribunals de justícia.

4. L’administració pública: concepte i classes. La divisió de poders i l’estat de dret. El dret administratiu. El control legislatiu, jurisdiccional i polític de l’administració.

5. El sector públic institucional. Tipologia de les persones jurídiques que ho integren.

6. L’acte administratiu: concepte, classes i elements. La forma dels actes administratius. La motivació, la notificació i la publicació. El silenci administratiu: el seu règim jurídic.

7. L’eficàcia dels actes administratius. L’execució dels actes administratius. L’execució forçosa. La invalidesa de l’acte administratiu: nul·litat i anul·labilitat. Actes administratius irregulars. Convalidació, conservació i conversió dels actes administratius.

8. L’activitat de les administracions públiques. El procediment administratiu: principis, classes i subjectes. La persona interessada en el procediment administratiu. Representació. Registre electrònic d’apoderaments. Les fases del procediment administratiu comú. L’abstenció i la recusació.

9. La revisió dels actes en via administrativa. Revisió d’ofici. Revocació. Rectificació d’errors materials o de fet. Els recursos administratius, concepte i classes. Actes recurribles, legitimació, tramitació, òrgans competents.

10. La jurisdicció contenciosa administrativa. Naturalesa. Qüestions que abasta. El recurs contenciós administratiu. Els procediments davant la jurisdicción contenciosa administrativa. Recursos i execució de sentències.

11. El ciutadà com a titular de drets enfront de l’administració. Els drets públics subjectius. Els interessos legítims. Les situacions especials de poder i subjecció. Capacitat jurídica i capacitat d’obrar en el dret administratiu. La representació. Els registres. La protecció de dades de caràcter personal en l’àmbit de les administracions públiques: els drets dels ciutadans.

12. Principis de l’organització administrativa. Potestat organitzativa. Els òrgans de l’administració pública. Classes d’òrgans. Òrgans col·legiats. El règim jurídic del sector públic. La competència: delegació, avocació, encàrrec de gestió, delegació de signatura i suplència. Decisions sobre competència. Relacions electròniques entre administracions.

13. El règim jurídic dels béns de titularitat pública. El domini públic: concepte, naturalesa jurídica, elements i règim jurídic. Utilització. La concessió. Els béns patrimonials: adquisició, explotació i alienació. L’inventari patrimonial. Especial referència al règim de disponibilitat dels béns de valor extraordinari de la Universitat de València.

14. La Llei de contractes del sector públic (I). Objecte i àmbit d’aplicació de la Llei. Delimitació dels tipus contractuals. Contractes subjectes a regulació harmonitzada. Contractes administratius i privats. Negocis i contractes exclosos. Perfecció i forma del contracte. Règim d’invalidesa dels contractes. El recurs especial en matèria de contractació.

15. La Llei de contractes del sector públic (II). Les parts del contracte: òrgan de contractació i empresari. La seua capacitat i solvència. Objecte, pressupost base de licitació, valor estimat, preu del contracte i la seua revisió. Garanties dels contractes. Normes generals de preparació dels contractes de les administracions públiques.

16. La Llei de contractes del sector públic (III). Adjudicació dels contractes de les administracions públiques. Normes generals i tipus de procediments. Efectes, compliment i extinció dels contractes. La modificació dels contractes. Racionalització tècnica de la contractació. Òrgans competents en matèria de contractació: òrgans de contractació, d’assistència i consultius. Òrgans a la Universitat de València. Registres oficials.

17. La responsabilitat patrimonial de les administracions públiques. Pressupostos de la responsabilitat patrimonial. Procediments de les administracions públiques en matèria de responsabilitat patrimonial. Responsabilitat dels funcionaris públics.

18. La Llei 38/2003, de 17 de novembre, general de subvencions. Principis generals. Procediment i gestió de les subvencions. Les bases reguladores i la convocatòria. La concessió. La justificació. El reintegrament.

19. Règim jurídic de la transparència. Publicitat activa. Dret d’accés a la informació pública. Bon govern i participació ciutadana.

20. Règim jurídic del personal al servei de les administracions públiques: l'Estatut Bàsic de l'Empleat Públic. Estructura i contingut. Objecte i àmbit d’aplicació. La seua relació amb les lleis d’ordenació de la funció pública de les comunitats autònomes.

21. El personal d’administració i serveis de les universitats públiques de la Comunitat Valenciana (I). Llei 4/2021, de 16 d’abril, de la Generalitat, de la funció pública valenciana: objecte, principis i àmbit d’aplicació de la llei. El personal al servei de la funció pública valenciana: concepte i classes.

22. El personal d’administració i serveis de les universitats públiques de la Comunitat Valenciana (II). Estructura de l’ocupació pública en la Llei d’ordenació i gestió de la funció pública valenciana. Ordenació de llocs de treball. Instruments de planificació i ordenació del personal. Selecció de personal. Naixement i extinció de la relació de servei. Provisió de llocs de treball, mobilitat, promoció professional. Situacions administratives.

23. El personal d’administració i serveis de les universitats públiques de la Comunitat Valenciana (III). Drets individuals del personal al servei de la funció pública valenciana: jornada, vacances, permisos i llicències. Règim retributiu. Deures dels empleats públics. Codi de conducta.

24. El personal docent i investigador. Règim jurídic. Classes de professorat universitari: cossos docents, modalitats contractuals. Referència especial al professorat de les ciències de la salut.

25. El personal d'investigació. Modalitats contractuals en la Llei 14/2011, d'1 de juny, de la ciència, la tecnologia i la innovació. Règim jurídic. El Programa de Recursos Humans del Pla Estatal d'Investigació Científica i Tècnica i d'Innovació 2024-2027. Els Subprogrames de: Formació, Atracció i Retenció del Talent Investigador i Innovador; Formació i Incorporació de Personal Tècnic i de Gestió de la R+D+i; i Incentivació i Reconeixement.

26. Els ingressos públics. Concepte i classes. Ingressos de dret públic i ingressos de dret privat. Els tributs. Impostos, taxes i contribucions especials. Els impostos directes: concepte i classes. Els impostos indirectes: concepte i classes.

27. La despesa pública. Concepte, principis rectors i règim jurídic de la gestió econòmica financera del sector públic. Drets i obligacions de la hisenda pública valenciana i la seua prescripció. El règim jurídic de l’activitat economicofinancera de les universitats de la Comunitat Valenciana. La autonomia financera de les universitats.

28. El pressupost de la Universitat de València (I). Concepte, contingut i regulació jurídica. L’estructura pressupostària. El cicle pressupostari.

29. El pressupost de la Universitat de València (II). Elaboració i aprovació. Les modificacions pressupostàries. Crèdits extraordinaris i suplements de crèdit. Transferències. Altres modificacions pressupostàries. Competències per autoritzar-los.

30. El pressupost de despeses de la Universitat de València. El procediment general d’execució del pressupost de despeses. Fases comptables i òrgans competents. Procediments especials: bestretes de caixa fixa, pagaments a justificar i convalidació de despeses.

31. El pressupost d’ingressos de la Universitat de València (I). El procediment d’execució d’ingressos. Fases comptables. Ingressos per preus públics i contractes per a la realització de treballs de caràcter científic, tècnic o artístic, o d’activitats específiques de formació: naturalesa jurídica, normativa d’aplicació i criteris de reconeixement.

32. El pressupost d’ingressos de la Universitat de València (II). Els ingressos per transferències i subvencions. Classificació. La transferència corrent de la Generalitat Valenciana. Les subvencions de capital per a investigació. Criteris de reconeixement.

33. El control de l’activitat economicofinancera del sector públic. Control intern i extern en l’estat, la Comunitat Valenciana i la Universitat de València. Control de legalitat, financer i d’economia, eficàcia i eficiència. El sistema de control intern de les organitzacions públiques.

34. Les obligacions fiscals de la Universitat de València en relació a l'Impost sobre el Valor Afegit, l’Impost sobre la Renda de les Persones Físiques i l’Impost sobre la Renda dels No Residents. Declaracions informatives a què estan obligades les universitats en relació amb els impostos anteriors. La repercussió i la deducció de l'Impost sobre el Valor Afegit en les universitats. Comptabilització dels impostos.

35. Obligacions de facturació i documentació de les operacions de les universitats que regula el Reial Decret 1619/2012 i la Llei 25/2013 d'impuls de la factura electrònica i creació del registre comptable de factures en el sector públic.

36. Llei orgànica 2/2012, de 27 d’abril, d’estabilitat pressupostària i sostenibilitat financera. Principis generals. Transparència. Gestió pressupostària.

37. La tresoreria de les entitats públiques. Concepte i funcions. El principi d’unitat de caixa. Situació dels fons: la caixa i els comptes bancaris. La realització dels pagaments: prelació, procediments i mitjans de pagament. L’estat de conciliació. Morositat i períodes mitjans de pagament a proveïdors.

38. Comptabilitat pública (I). Marc conceptual de la comptabilitat pública. Requisits de la informació que s’ha d’incloure en els comptes anuals. Principis comptables.

39. Comptabilitat pública (II). Elements dels comptes anuals. Criteris de registre o reconeixement comptable dels elements dels comptes anuals. Criteris de valoració. Especial referència a l’immobilitzat.

40. Comptabilitat pública (III). La rendició de comptes de les universitats de la Comunitat Valenciana. Normativa d’aplicació. Contingut dels comptes anuals.

41. Comptabilitat pública (IV). La liquidació del pressupost. Els romanents de crèdit. El resultat pressupostari: concepte, càlcul i ajustos. El romanent de tresoreria: concepte i càlcul. Indicadors pressupostaris en els comptes anuals.

42. Comptabilitat pública (V). La comptabilització dels ingressos per vendes, per prestació de serveis, per subvencions i transferències. Concepte, reconeixement i valoració.

43. El model de comptabilitat analítica per a universitats. Particularització del model CANOA. Característiques generals del model.

44. Configuració institucional i naturalesa jurídica de les universitats. La Llei orgànica 2/2023, del sistema universitari. L’autonomia de les universitats. Règim jurídic de les universitats públiques. Els estatuts de les universitats públiques. Els reglaments universitaris.

45. Els Estatuts de la Universitat de València. Naturalesa i finalitats de la Universitat de València. Contingut, estructura i reforma dels Estatuts. Les garanties jurídiques. La Sindicatura de Greuges.

46. Les universitats i l’administració educativa. Competències de l’estat i de les comunitats autònomes. La creació d’universitats públiques. La coordinació universitària: la Conferència General de Política Universitària i el Consell d’Universitats. El Consell Valencià d’Universitats i de Formació Superior.

47. L’estructura de les universitats públiques: facultats, escoles, departaments, instituts universitaris d’investigació o altres centres. Centres mixtes d’investigació. Referència a l’estructura organitzativa de la Universitat de València. Creació, modificació i supressió de centres universitaris. Creació, supressió i adscripció d’instituts d’investigació.

48. Òrgans de govern de les universitats públiques: òrgans col·legiats i unipersonals. Referència especial a la seua regulació en els Estatuts de la Universitat de València.

49. La garantia de qualitat en el sistema públic universitari. L’Agència Nacional d’Avaluació de la Qualitat i Acreditació. L’Agència Valenciana d’Avaluació i Prospectiva.

50. Ordenació de les ensenyances universitàries (I). Els títols oficials. L’estructura dels estudis universitaris. Estructures curriculars específiques. Las pràctiques externes. La verificació i l’acreditació dels títols oficials. Referència especial a la Universitat de València.

51. Ordenació de les ensenyances universitàries (II). El crèdit europeu. La transferència i el reconeixement de crèdits. Expedició de títols oficials. El suplement europeu al títol. Homologació i declaració d’equivalència de títols estrangers. Marc Espanyol de qualificacions per a l’educació superior (MECES).

52. Drets i deures dels estudiants en la Llei orgànica del sistema universitari i en els Estatuts de la Universitat de València. L’accés i el procediment d’admissió en la universitat. Les beques i les ajudes per a l’estudi. Els programes de mobilitat dels estudiants. L’esport universitari. Les normes de convivència i el règim disciplinari dels estudiants.

53. La Llei 14/2011, d'1 de juny, de la ciència, la tecnologia i la innovació. El sistema espanyol de ciència, tecnologia i innovació. La governança del sistema espanyol de ciència, tecnologia i innovació. Foment i coordinació de la investigació científica i tècnica en l'Administració General de l'Estat. Organismes de suport: OTCs (Oficines de Transferència de Coneixement), Centres Tecnològics, Parcs Científics i Tecnològics, Fundacions.

54. La funció de la transferència del coneixement en el sistema universitari. El Reial decret 984/2022, de 22 de novembre, pel qual s'estableixen les Oficines de Transferència de Coneixement i es crea el seu Registre. Estructures de suport a la transferència de coneixement a la Universitat de València. Mecanismes per a la transferència de coneixement: la R+D col·laborativa i la R+D per contracte. La protecció dels resultats de R+D i les llicències. La creació d'empreses basades en el coneixement.

55. Universitats i societat (I). La Llei de consells socials de les universitats públiques valencianes. El Consell Social de la Universitat de València.

56. Universitat i societat (II): Les fundacions i altres persones jurídiques creades per les universitats. El règim de concerts entre les universitats públiques i les institucions sanitàries. La Universitat de València i les institucions sanitàries.

57. La qualitat. Conceptes bàsics. El cicle de la millora contínua. La qualitat universitària: metodologia d’avaluació. El sistema de garantia de la qualitat en la docència (DOCENTIA).

58. La planificació estratègica. Fases de la planificació: anàlisi interna i externa. Diagnòstic estratègic. Posicionament estratègic. Implementació i desplegament. Seguiment de plans: sistemes d’informació i d’indicadors.

59. Principals instruments per a la qualitat organitzacional: la gestió per processos. Plans de millora. Grups de millora. Les cartes de servei i les bústies de queixes i suggeriments. La família de les normes ISO.

Nota: la normativa legal que empara el contingut d’aquests temes serà la que es trobe en vigor en el moment de la publicació d’aquesta convocatòria en el *Boletín Oficial del Estado*  (BOE).

ANNEX V

*Òrgan tècnic de selecció*

L’òrgan tècnic de selecció per a aquestes proves selectives estarà compost per 5 membres, amb veu i vot, nomenats per la rectora:

a) La presidència i el secretari o la secretària, i la seua suplència, que designa la rectora entre el personal funcionari de la comunitat universitària.

b) Un/una vocal, i la seua suplència, que designa la rectora, preferentment entre el personal de la mateixa escala o les escales superiors a la de la convocatòria.

c) Un/una vocal, i la seua suplència, que es tria per sorteig, preferentment entre el personal de la mateixa escala o les escales superiors a la de la convocatòria.

d) Un/una vocal, i la seua suplència, que designa la rectora, entre personal d’altres administracions públiques de cossos funcionarials o escales del mateix grup o superior i de funcions anàlogues a la de la convocatòria.

ANNEX VI

*Mesures d’adaptació*

Les mesures d’adaptació que poden sol·licitar les persones amb discapacitat són les següents:

1. Eliminació de barreres arquitectòniques i taula adaptada a cadira de rodes.

2. Ampliació del temps de durada de l’exercici.

3. Augment de l’amplitud dels caràcters de l’examen, per dificultat de visió.

4. Necessitat d’intèrpret per causa de sordesa.

5. Sistema Braille d’escriptura.

6. Altres. En cas que l’adaptació requerida no siga alguna de les anteriors, s’haurà d’indicar en l’espai corresponent de la sol·licitud de participació.

En la sol·licitud de participació s’haurà de seleccionar la mesura o les mesures d’adaptació que es requereixen.

  

València, 9 de juliol de 2024

(p. d., R 20.05.2022)

Juan Vicente Climent Espí

Gerent de la Universitat de València